
ИЗЛОЖБА „ЦРНО-БЕЛИ СВЕТ РОМА 2" У ДОМУ КУЛТУРЕ РОМА

Поводом 8. априла, Светског дана Рома, у Дому културе Рома постављена је изложба "Црно-бели свет Рома 2". Владимир Амзић у име организатора каже да су изложене слике познатих Рома.
„Ту је Амет Аметовић, јунак Кумановске битке у Првом балканском рату, Шефкет Ибраимовић, чији изглед многи људи не знају, затим одборници који су представљали ромску заједницу у скупштини Лесковца на челу са првим одборником, Аметом Куртићем... Ту су и слике са обичаја Рома, као што су свадбе, затим наступи КУД „Шефкет Ибраимовић“, фудбалери „Ветернице“... Има 40-ак слика које ће дуго стајати на том зиду.“

